
(Parastā likumdošanas procedūra: pirmais lasījums)
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2023)0692),
–	ņemot vērā Līguma par Eiropas Savienības darbību 294. panta 2. punktu, 212. pantu un 322. panta 1. punktu, saskaņā ar kuriem Komisija tam ir iesniegusi priekšlikumu (C9‑0408/2023),
–	ņemot vērā Līguma par Eiropas Savienības darbību 294. panta 3. punktu,
–	ņemot vērā Revīzijas palātas 2024. gada 30. janvāra atzinumu[footnoteRef:1], [1:  	Oficiālajā Vēstnesī vēl nav publicēts.] 

–	ņemot vērā provizorisko vienošanos, ko atbildīgā komiteja apstiprināja saskaņā ar Reglamenta 74. panta 4. punktu, un Padomes pārstāvja 2024. gada 8. aprīļa vēstulē pausto apņemšanos apstiprināt Parlamenta nostāju saskaņā ar Līguma par Eiropas Savienības darbību 294. panta 4. punktu,
–	ņemot vērā Reglamenta 59. pantu,
–	ņemot vērā Ārlietu komitejas un Budžeta komitejas kopīgās apspriedes saskaņā ar Reglamenta 58. pantu,
–	ņemot vērā Starptautiskās tirdzniecības komitejas un Reģionālās attīstības komitejas atzinumus,
–	ņemot vērā Budžeta kontroles komitejas vēstuli,
–	ņemot vērā Ārlietu komitejas un Budžeta komitejas ziņojumu (A9-0085/2024),
1.	pieņem pirmajā lasījumā turpmāk izklāstīto nostāju;
2.	apstiprina Eiropas Parlamenta un Padomes kopīgo paziņojumu, kas pievienots šai rezolūcijai un kas tiks publicēts Eiropas Savienības Oficiālā Vēstneša C sērijā;
3.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
4.	uzdod priekšsēdētājai Parlamenta nostāju nosūtīt Padomei, Komisijai un dalībvalstu parlamentiem.

NORMATĪVĀS REZOLŪCIJAS PIELIKUMS
Eiropas Parlamenta un Padomes kopīgs paziņojums par attiecīgo Rietumbalkānu mehānismam paredzēto budžeta nomenklatūru
Eiropas Parlaments un Padome pieņem zināšanai Eiropas Komisijas deklarāciju par ziņošanu. Neskarot Līgumos noteiktās budžeta lēmējinstitūcijas prerogatīvas, Eiropas Parlaments un Padome plāno pārskatīt mehānisma nomenklatūru, piemēram, attiecībā uz apropriācijām katram saņēmējam, lai nodrošinātu pienācīgu politisko un budžeta kontroli. Eiropas Parlaments un Padome aicina Eiropas Komisiju 2025. gada budžeta projekta sagatavošanā attiecīgā gadījumā pienācīgi ņemt vērā šo paziņojumu.

